Немци су против Хабаније и одреда из Палестине ангажовани мање снаге, пошто су управо у то време завршавали припреме за инвазију на Крит; Хитлерова директива о пружању помоћи Ираку од 23. маја дошла је прекасно. Палестински одред Хабфорс је стигао у већ деблокирану Хабанију 18. маја, а већ 27. маја британске снаге из Хабаније су кренуле на Багдад, који су заузеле 1. јуна. Про-осовинска ирачка влада је већ 30. маја напустила земљу, чиме је англо-ирачки рат ефективо завршен у корист Велике Британије.